  Наталья Тетерина Каракулино ёросысь Усть-Сакла гуртысь Кулюшево черкогуртын дышетскись пор пиналъёс анай кылзэс куарусёнысен дышетыны быгатозы. Школае пор кылъя дышетӥсьлэсь ставказэ ватсаны луонлык вань, шуиз 18-тӥ оштолэзе Удмуртилэн тӧроез Александр Бречалов элькунысь йӧскалык лулчеберетъя огазеяськонъёслэе азьветлӥсьёсынызы пумиськылыкуз. Удмуртиысь поръёслэн автономизылэн кивалтӥсез Анатолий Радыгин верамъя, туннэ нуналлы Усть-Сакла гуртын 73 пинал улэ, соос пӧлысь 30-эз нылпи садэ ветлон аресъемесь. Нош гуртын садик но, школа но ӧвӧл, соин ик пиналъёс Кулюшево черкогуртысь дышетсконние ветло. Анай-атайёс нылпиоссы пор кылэз мед дышетозы шуыса куро, нош школаын сыӵе луонлык ӧвӧл. Покчи классъёсын (пор — ред.) кылэз уг дышето. Пумиськонын администрация вераз, соослэн али луонлыксы ӧвӧл шуыса, дышетӥсь ӧвӧл Анатолий Радыгин, Удмуртиысь поръёслэн автономизылэн кивалтӥсезАлександр Бречаловлэн кылъёсызъя, пор гуртын анай кылзэс дышетыны мылкыд валамон, соин ик пор кылъя дышетӥсьлэсь ставказэ ватсан пумысен шугъяськонъёс кылдыны кулэ ӧвӧл. Со пор гурт бере, мон малпасько, ужпум валамон. Реформая, кудзэ ми дасяськом, милям вань луонлыкмы куарусёнысен ик, ставка сярысь вераськон ке, со ставкаез ватсаны. Пиналъёслэн но анай-атайёслэн мед луоз луонлыксы кылэз дышетыны Александр Бречалов, Удмуртилэн тӧроез Тегъёс: Дышетон Ижкар Удмуртия поръёс АлександрБречалов  